pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง นรม. พลอากาศเอก ประจินฯ เป็นประธานการประชุมคณะกรรมการพัฒนาเกษตรอินทรีย์แห่งชาติ ย้ำทุกฝ่ายสร้างการรับรู้ให้ประชาชนเกิดความเข้าใจหาแนวร่วมเพิ่มจำนวนการทำเกษตรอินทรีย์ให้มากขึ้น
วันอังคารที่ 30 พฤษภาคม 2560
รอง นรม. พลอากาศเอก ประจินฯ เป็นประธานการประชุมคณะกรรมการพัฒนาเกษตรอินทรีย์แห่งชาติ ย้ําทุกฝ่ายสร้างการรับรู้ให้ประชาชนเกิดความเข้าใจหาแนวร่วมเพิ่มจํานวนการทําเกษตรอินทรีย์ให้มากขึ้น
พลอากาศเอก ประจิน  จั่นตอง รองนายกรัฐมนตรี  เป็นประธานการประชุมคณะกรรมการพัฒนาเกษตรอินทรีย์แห่งชาติ ย้ําทุกฝ่ายสร้างการรับรู้ให้ประชาชนเกิดความเข้าใจหาแนวร่วมเพิ่มจํานวนการทําเกษตรอินทรีย์ให้มากขึ้น
วันนี้ (29 พ.ค.60) เวลา 13.30 น. ณ ห้องประชุม 109 ชั้น 1 อาคารสํานักงานปลัดสํานักนายกรัฐมนตรี ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการพัฒนาเกษตรอินทรีย์แห่งชาติ 1/2560 ร่วมกับหน่วยงานที่เกี่ยวข้อง ซึ่งผลการประชุมสรุปสาระสําคัญ ดังนี้
รองนายกรัฐมนตรี ได้กล่าวเปิดการประชุมฯ ว่า คณะรัฐมนตรีได้มีมติวันที่ 11 เมษายน 2560 เห็นชอบเรื่อง (ร่าง) ยุทธศาสตร์การพัฒนาเกษตรอินทรีย์แห่งชาติ พ.ศ. 2560 -2564 ตามที่คณะกรรมการพัฒนาเกษตรอินทรีย์ได้ยกร่างและเห็นชอบในหลักการไว้ ซึ่งมีประเด็นยุทธศาสตร์ 4 ยุทธศาสตร์ ประกอบด้วย 1) ส่งเสริมการวิจัย การสร้างและเผยแพร่องค์ความรู้ และนวัตกรรมเกษตรอินทรีย์ 2) พัฒนาการผลิตสินค้าและบริการเกษตรอินทรีย์ 3) พัฒนาการตลาดสินค้าและบริการ และการรับรองมาตรฐานเกษตรอินทรีย์ และ 4) การขับเคลื่อนเกษตรอินทรีย์ ทั้งนี้ ให้เพิ่มประเด็นมาตรการในเรื่องของการประชาสัมพันธ์เกษตรอินทรีย์ภายใต้ยุทธศาสตร์ดังกล่าวด้วย เพื่อให้เกษตรกร ผู้ที่เกี่ยวข้องและประชาชนได้รับทราบข้อมูลที่ถูกต้องและเกิดความเข้าใจ สร้างความเชื่อมั่นว่ารัฐบาลจะดูแลตลอดห่วงโซ่การผลิตตั้งแต่ต้นทาง กลางทาง จนถึงปลายทาง รวมถึงในเรื่องของต้นทุนการผลิต และการตลาด เพื่อร่วมกันผลักดันและขับเคลื่อนการพัฒนาเกษตรอินทรีย์ของประเทศให้บรรลุตามเป้าหมายที่กําหนด รวมทั้ง เห็นชอบให้เพิ่มองค์ประกอบในคณะกรรมการพัฒนาเกษตรอินทรีย์แห่งชาติ โดยเพิ่มผู้แทนกรมวิชาการเกษตร เป็นกรรมการและผู้ช่วยเลขานุการ และมอบหมายหน่วยงานที่เกี่ยวข้องร่วมขับเคลื่อนการดําเนินงานตามยุทธศาสตร์การพัฒนาเกษตรอินทรีย์แห่งชาติ พ.ศ. 2560 -2564
สําหรับวิสัยทัศน์ของยุทธศาสตร์การพัฒนาเกษตรอินทรีย์แห่งชาติ พ.ศ. 2560 -2564 คือ “ประเทศไทยเป็นผู้นําในระดับภูมิภาค ด้านการผลิต การบริโภค การค้า สินค้า และการบริการเกษตรอินทรีย์ที่มีความยั่งยืน และเป็นที่ยอมรับในระดับสากล” โดยมีเป้าหมาย ดังนี้ 1) มีพื้นที่เกษตรอินทรีย์ไม่น้อยกว่า 600,000 ไร่ ภายในปี 2564 2) เพิ่มจํานวนเกษตรกรที่ทําเกษตรอินทรีย์ไม่น้อยกว่า 30,000 ราย ภายในปี 2564 3) เพิ่มสัดส่วนตลาดสินค้าเกษตรอินทรีย์ในประเทศต่อตลาดส่งออก โดยให้มีสัดส่วนตลาดในประเทศร้อยละ 40 ต่อตลาดส่งออกร้อยละ 60 และ 4) ยกระดับกลุ่มเกษตรอินทรีย์วิถีพื้นบ้านเพิ่มขึ้น
อีกทั้ง รองนายกรัฐมนตรี ขอให้คณะกรรมการฯ ยึดหลักการดําเนินงานภายใต้ยุทธศาสตร์การพัฒนาเกษตรอินทรีย์แห่งชาติ พ.ศ. 2560 -2564 ซึ่งคณะรัฐมนตรี ได้มีมติเห็นชอบแล้ว เพื่อช่วยกันดําเนินการให้เกิดผลเป็นรูปธรรมตามเป้าหมายที่กําหนด รวมทั้ง ให้สร้างการรับรู้ให้ประชาชนและกลุ่มเป้าหมายเกิดความเข้าใจ เพื่อหาแนวร่วมในการที่จะเพิ่มจํานวนเกษตรกรที่ทําเกษตรอินทรีย์ให้มากขึ้น
------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ไปทรงเปิดการประชุมสัมมนาพัฒนาคุณธรรมจริยธรรม กระทรวงสาธารณสุข
วันพฤหัสบดีที่ 22 สิงหาคม 2562
สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ไปทรงเปิดการประชุมสัมมนาพัฒนาคุณธรรมจริยธรรม กระทรวงสาธารณสุข
พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ โปรดให้สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดาเสด็จแทนพระองค์ไปทรงเปิดการประชุมสัมมนาพัฒนาคุณธรรมจริยธรรมกระทรวงสาธารณสุข ครั้งที่ 14
วันนี้ (22 สิงหาคม 2562) พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ โปรดให้สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดาเสด็จแทนพระองค์ไปทรงเปิดการประชุมสัมมนาพัฒนาคุณธรรมจริยธรรมกระทรวงสาธารณสุข ครั้งที่ 14ประจําปี 2562 ในประเด็น “รวมพลังจิตอาสา พัฒนาคุณธรรมสังคมไทย เทิดไท้องค์ราชัน” ณ โรงแรมมิราเคิลแกรนด์ คอนเวนชั่น กรุงเทพมหานคร จัดขึ้นระหว่างวันที่ 21-22 สิงหาคม 2562 โดยมีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยคณะผู้บริหารกระทรวงสาธารณสุข บุคลากร และผู้เข้าร่วมประชุมเฝ้ารับเสด็จกว่า 1,200 คน
นายอนุทิน ชาญวีกูล รองนายกรัฐมนตรีและรัฐมนตรีว่าการกระทรวงสาธารณสุข กราบทูลรายงานว่า คณะกรรมการดําเนินการพัฒนาคุณธรรมจริยธรรมกระทรวงสาธารณสุข แก้วกัลยาสิกขาลัย ร่วมกับมหาวิทยาลัยมหาจุฬาลงกรณราชวิทยาลัย สมาคมศิษย์เก่าพยาบาลกระทรวงสาธารณสุข จัดการประชุมสัมมนาพัฒนาคุณธรรมจริยธรรมกระทรวงสาธารณสุข เป็นกิจกรรมหนึ่งในการส่งเสริมและสนับสนุนการพัฒนาบุคลากรและหน่วยงานสาธารณสุขด้านคุณธรรมจริยธรรม อย่างเป็นรูปธรรมและจัดขึ้นอย่างต่อเนื่อง เพื่อให้แลกเปลี่ยนเรียนรู้ประสบการณ์การขับเคลื่อนโรงพยาบาลคุณธรรม หน่วยงานคุณธรรม ถ่ายทอดภูมิปัญญา แรงบันดาลใจด้าน การพัฒนาคุณธรรมจริยธรรม นําเสนอผลงานบุคคลดีเด่นด้านการพัฒนาคุณธรรมจริยธรรม ตลอดจนยกย่องและเชิดชูคนดีศรีสาธารณสุข หน่วยงานดีเด่นด้านการพัฒนาคุณธรรมจริยธรรม ซึ่งจะเป็นแนวทางในการพัฒนาตนเอง องค์กร การมีส่วนร่วม รวมถึงขยาย และสร้างความเข้มแข็งของเครือข่ายจริยธรรมทุกภาคส่วน
ในการนี้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชรมหาวัชรราชธิดา พระราชทานโล่ประกาศเกียรติคุณสดุดีหน่วยงานดีเด่น โล่ประกาศเกียรติคุณสดุดีคนดีศรีสาธารณสุข ผู้ชนะเลิศการประกวดเรื่องเล่า และผู้ชนะเลิศการกล่าวสุนทรพจน์ รวม 156 รางวัล ทอดพระเนตรการกล่าวสุนทรพจน์และเรื่องเล่าของผู้ชนะเลิศประเด็น “รวมพลังจิตอาสา พัฒนาคุณธรรมสังคมไทย เทิดไท้องค์ราชัน” และนิทรรศการ
ทั้งนี้ กระทรวงสาธารณสุข ได้สนับสนุนให้บุคลากรได้รับการพัฒนาด้านคุณธรรมจริยธรรมตามแผนยุทธศาสตร์การพัฒนา คุณธรรมจริยธรรม กระทรวงสาธารณสุข ฉบับที่ 3 (พ. ศ. 2560 - 2564)​ และแผนแม่บทส่งเสริมคุณธรรม กระทรวงสาธารณสุข ฉบับที่ 1 (พ.ศ.2559-2564) มุ่งสู่กระทรวงคุณธรรม ภายใต้ค่านิยม “MOPH” สร้างบุคลากรสาธารณสุขที่มีจิตใจดีงาม มีไมตรีจิตต่อกันในการปฏิบัติงาน และร่วมกันพัฒนางานสาธารณสุข โดยยึดประชาชนเป็นศูนย์กลาง
*************************** 22 สิงหาคม 2562
รัฐบาลไทย-ข่าวทำเนียบรัฐบาล-ธ.ก.ส. เตือนระวังอย่าหลงเชื่อ SMS หลอกลวงโอนเงิน [กระทรวงการคลัง]
วันอาทิตย์ที่ 17 พฤษภาคม 2563
ธ.ก.ส. เตือนระวังอย่าหลงเชื่อ SMS หลอกลวงโอนเงิน [กระทรวงการคลัง]
ธ.ก.ส. เตือนระวังอย่าหลงเชื่อ SMS หลอกลวงโอนเงิน
ธ.ก.ส. เตือนเกษตรกรลูกค้าและประชาชนทั่วไป ระวังมิจฉาชีพส่ง SMS แอบอ้าง ธ.ก.ส. แจ้งการโอนเงินผิดและระบุบัญชีให้โอนเงินคืน ขอหมายเลขบัตรประชาชน ขอเลขที่บัญชีเงินฝาก ขอรหัส OTP หรือรหัสบัตร ATM ย้ํา! ธนาคารไม่มีนโยบายส่ง SMS ให้กระทําการดังกล่าว โปรดอย่าหลงเชื่อโอนเงิน หรือให้ข้อมูลอื่นใดเป็นอันขาด
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.)เปิดเผยว่า สืบเนื่องจาก ในเดือน พ.ค. ธนาคารมีการจ่ายเงินตามมาตรการต่าง ๆ มากมาย เช่น การจ่ายเงินเยียวยาเราไม่ทิ้งกัน การจ่ายเงินเยียวยาเกษตรกร 15,000 บาท เดือนละ 5,000 บาท 3 เดือน การจ่ายเงินเบี้ยยังชีพผู้สูงอายุ การจ่ายเงิน อสม. และการจ่ายเงินประกันรายได้ปาล์มน้ํามัน ซึ่งอาจเป็นช่องทางให้มิจฉาชีพใช้เหตุดังกล่าวหลอกลวง แอบอ้าง เพื่อหาประโยชน์ให้ตนเอง ด้วยการส่ง SMS แจ้งการโอนเงินผิดบัญชีแล้วระบุบัญชีให้เกษตรกรลูกค้าและประชาชนทั่วไปโอนเงินคืน การจัดส่ง SMS ขอหมายเลขบัตรประชาชน ขอเลขที่บัญชีเงินฝาก ขอรหัส OTP หรือแม้กระทั่งการขอรหัสบัตร ATM ซึ่ง ธ.ก.ส.ขอ ย้ํา! ว่าธนาคารไม่มีนโยบายส่ง SMS ให้กระทําการดังกล่าวและขอให้เกษตรกรลูกค้าและประชาชนทั่วไป อย่าหลงเชื่อโอนเงินหรือให้ข้อมูลอื่นใดเด็ดขาด
หากพบเห็นการกระทําความผิดในลักษณะดังกล่าว โปรดเก็บข้อมูล วิธีการหลอกหลวง แจ้งมายังธนาคาร หรือ โทรศัพท์สอบถามพนักงานธนาคารที่ท่านคุ้นเคย หรือแจ้งข้อมูลให้กับ Call Center 02 555 0555 ได้ตลอด 24 ชั่วโมง เพี่อธนาคารจะดําเนินการเอาผิด ตามขั้นตอนทางกฎหมายต่อไป
รัฐบาลไทย-ข่าวทำเนียบรัฐบาล-บสย. ออกเกณฑ์ เพิ่มกรอบวงเงินค้ำฯสินเชื่อไมโคร 500,000 บาทต่อราย
วันพฤหัสบดีที่ 1 กุมภาพันธ์ 2561
บสย. ออกเกณฑ์ เพิ่มกรอบวงเงินค้ําฯสินเชื่อไมโคร 500,000 บาทต่อราย
เพื่อให้โครงการการค้ําประกันสินเชื่อ Micro Entrepreneurs สามารถกระจายความช่วยเหลือให้การค้ําประกันสินเชื่อผู้ประกอบการ SMEs กลุ่มรายย่อย ได้อย่างทั่วถึง และมีประสิทธิภาพมากขึ้น จึงได้กําหนดหลักเกณฑ์  Single Guarantee Limit สําหรับผู้ประกอบการ SMEs
นายนิธิศ มนุญพร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า เพื่อให้โครงการการค้ําประกันสินเชื่อ Micro Entrepreneurs สามารถกระจายความช่วยเหลือให้การค้ําประกันสินเชื่อผู้ประกอบการ SMEs กลุ่มรายย่อย ได้อย่างทั่วถึง และมีประสิทธิภาพมากขึ้น จึงได้กําหนดหลักเกณฑ์ Single Guarantee Limit สําหรับผู้ประกอบการ SMEs ที่เข้าร่วมโครงการ Micro Entrepreneurs หรือ SGL Micro มีสาระสําคัญดังนี้คือ
1.กําหนดกรอบวงเงินค้ําประกันสินเชื่อ SGL Micro ให้ผู้ประกอบการ SMEs ต่อราย รวมทุกโครงการค้ําประกันสินเชื่อ Micro Entrepreneurs (เฟส1 -2 และเฟสต่อ ๆ ไป) และ รวมทุกสถาบันการเงิน ไม่เกิน 500,000 บาทต่อราย
2.กําหนดแนวทางปฎิบัติการนับ SMEs ต่อราย ประกอบด้วย บุคคลธรรมดา หมายถึง ผู้ขอสินเชื่อและคู่สมรส (จดทะเบียน) ให้นับรวมวงเงินเป็น SMEs รายเดียวกัน ส่วน นิติบุคคล ผู้ขอสินเชื่อให้นับวงเงินรวมตามชื่อที่จดทะเบียนกับกรมพัฒนาธุรกิจการค้า เป็น SMEs รายเดียวกัน โดยเริ่มมีผลบังคับใช้ตั้งแต่วันที่ 1 กุมภาพันธ์ 2561 เป็นต้นไป
ผลดีของข้อกําหนดหลักเกณฑ์ใหม่ ค้ําประกันสินเชื่อรายละไม่เกิน 500,000 บาท จะช่วยผู้ประกอบการSMEs รายย่อยได้มากขึ้น และเกิดประสิทธิภาพในด้านการบริหารความเสี่ยงในการค้ําประกันสินเชื่อรายย่อย
นายนิธิศ กล่าวว่า โครงการค้ําประกันสินเชื่อ Micro Entrepreneurs เป็นโครงการที่ประสบความสําเร็จอย่างสูง ตามนโยบายรัฐบาล ที่ต้องการช่วยเหลือผู้ประกอบการ SMEs รายย่อย เข้าถึงสินเชื่อ โดยใช้กลไกการค้ําประกันสินเชื่อ จาก บสย.โครงการนี้ เริ่มเปิดตัวในปี พ.ศ. 2557 ได้รับอนุมัติวงเงินค้ําประกันสินเชื่อ จากรัฐบาล จํานวน 5,000 ล้านบาท ในการขับเคลื่อนโครงการ และในปีพ.ศ. 2559 รัฐบาล มีมติอนุมัติให้ดําเนินโครงการต่อเนื่องในเฟส 2 และอนุมัติวงเงินค้ําประกันสินเชื่อจํานวน 13,500 ล้านบาท ปัจจุบัน บสย. มีวงเงินค้ําประกันสินเชื่อ อีกกว่า 2,600 ล้านบาท ซึ่งจะสิ้นสุดโครงการในวันที่ 30 มิถุนายน 2561
บรรษัทประกันสินเชื่ออุตสาหกรรมขนาดย่อม  ศูนย์ลูกค้าสัมพันธ์ 0-2890-9999
ชนิญญา สันสมภาค 081-860-7477   chaninya@tcg.or.th
ศรัญยู ตันติเสรี 091-771-2885   saranyu@tcg.or.th
วิชุดา ก้องกีรติ 089-605-9870  wichuda@tcg.or.th
www.facebook.com/tcg.or.th   www.tcg.or.th
รัฐบาลไทย-ข่าวทำเนียบรัฐบาล-ธ.ก.ส. ประกาศปรับลดอัตราดอกเบี้ยเงินกู้เพื่อให้สอดคล้องกับทิศทางอัตราดอกเบี้ยนโยบายและบรรเทาความเดือดร้อนให้แก่ลูกค้าที่ได้รับผลกระทบจากโควิด-19 [กระทรวงการคลัง]
วันพุธที่ 27 พฤษภาคม 2563
ธ.ก.ส. ประกาศปรับลดอัตราดอกเบี้ยเงินกู้เพื่อให้สอดคล้องกับทิศทางอัตราดอกเบี้ยนโยบายและบรรเทาความเดือดร้อนให้แก่ลูกค้าที่ได้รับผลกระทบจากโควิด-19 [กระทรวงการคลัง]
ธ.ก.ส. ประกาศปรับลดอัตราดอกเบี้ยเงินกู้เพื่อให้สอดคล้องกับทิศทางอัตราดอกเบี้ยนโยบายและบรรเทาความเดือดร้อนให้แก่ลูกค้าของธนาคารที่ได้รับผลกระทบจากการแพร่ระบาดของไวรัสโควิด-19
ธ.ก.ส. ประกาศปรับลดอัตราดอกเบี้ยเงินกู้เพื่อให้สอดคล้องกับทิศทางอัตราดอกเบี้ยนโยบายและบรรเทาความเดือดร้อนให้แก่ลูกค้าของธนาคารที่ได้รับผลกระทบจากการแพร่ระบาดของไวรัสโควิด-19 และภัยแล้ง โดยปรับลด MRR ลงร้อยละ 0.125 และปรับลด MOR ลงร้อยละ 0.25 โดยมีผลตั้งแต่ 1 มิถุนายน 2563 เป็นต้นไป
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า เพื่อตอบสนองทิศทางอัตราดอกเบี้ยนโยบายและบรรเทาความเดือดร้อนให้กับลูกค้าของธนาคารที่ได้รับผลกระทบจากการแพร่ระบาดของไวรัสโควิด-19 และภัยแล้ง ธ.ก.ส. จึงปรับลดอัตราดอกเบี้ยเงินกู้สําหรับเกษตรกรลูกค้ารายย่อยและบุคคลทั่วไป MRR ลดลงร้อยละ 0.125 และปรับลดอัตราดอกเบี้ยสําหรับกู้เบิกเงินเกินบัญชี MOR ลดลงร้อยละ 0.25 ทั้งนี้ เป็นไปตามประกาศของธนาคาร มีผลตั้งแต่ 1 มิถุนายน 2563 เป็นต้นไป
รัฐบาลไทย-ข่าวทำเนียบรัฐบาล-รมว.แรงงาน สั่งเยียวยาจนท.แรงงานเสียชีวิตขณะปฏิบัติหน้าที่
วันพฤหัสบดีที่ 12 เมษายน 2561
รมว.แรงงาน สั่งเยียวยาจนท.แรงงานเสียชีวิตขณะปฏิบัติหน้าที่
รมว.แรงงาน สั่งเยียวยาเหตุเจ้าหน้าที่กระทรวงแรงงาน ถูกรถบัสชนเสียชีวิตขณะปฏิบัติหน้าที่ ณ ดอยรวก จังหวัดตาก สั่งกสร. ช่วยเหลือเต็มที่ พร้อมกําชับให้เพิ่มความระมัดระวังป้องกันเหตุซ้ํารอย
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน เปิดเผยว่า จากเหตุการณ์นักวิชาการแรงงานชํานาญการ สังกัดสํานักงานสวัสดิการและคุ้มครองแรงงานจังหวัดตาก เสียชีวิตขณะลงพื้นที่ตรวจสอบกรณีรถบัสรับส่งแรงงานเมียนมาเกิดอุบัติเหตุที่บริเวณดอยรวก อ.เมือง จ.ตาก เมื่อวันที่ 10 เม.ย.2561 ที่ผ่านมานั้น ตนเองรู้สึกเสียใจมากกับการสูญเสียบุคลากรที่มีศักยภาพและทุ่มเทกับการทํางาน จึงขอแสดงความเสียใจไปยังครอบครัวและญาติพี่น้องของผู้เสียชีวิต ทั้งนี้ เพื่อเป็นการเยียวยาแก่ครอบครัว ได้สั่งการให้กรมสวัสดิการและคุ้มครองแรงงานเข้าให้ความช่วยเหลืออย่างเต็มที่ รวมไปถึงได้กําชับเจ้าหน้าที่ผู้ปฏิบัติงานทุกท่านให้เพิ่มความระมัดระวัง ในการปฏิบัติงานในพื้นที่ เพื่อป้องกันมิให้เกิดเหตุการณ์เช่นนี้ขึ้นอีก
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า กสร.ได้เร่งให้ความช่วยเหลือ โดยเบื้องต้นครอบครัวของนางสาวมานิดา ธัญกิจรุ่งโรจน์ ผู้เสียชีวิต จะได้รับเงินบําเหน็จตกทอด เงินสะสมเงินสมทบจากกองทุนบําเหน็จบํานาญข้าราชการ (กบข.) เงินประกันชีวิตจากสหกรณ์ออมทรัพย์กระทรวงแรงงาน เงินกองทุนสวัสดิการเจ้าหน้าที่กรมสวัสดิการและคุ้มครองแรงงาน เงินช่วยเหลือค่าพิธีศพ เงินช่วยพิเศษ 3 เท่าของเงินเดือน และดําเนินการขอบําเหน็จความชอบเป็นกรณีพิเศษ อาทิ การเลื่อนเงินเดือนกรณีพิเศษ การขอพระราชทานเครื่องราชอิสริยาภรณ์ นอกจากนี้ กสร. ได้ขอพระราชทานเพลิงศพให้แก่นางสาวมานิดา เพื่อเป็นเกียรติแก่ผู้เสียชีวิตและวงศ์สกุลสืบไป
รัฐบาลไทย-ข่าวทำเนียบรัฐบาล-นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจโครงข่ายคมนาคมในพื้นที่จังหวัดพระนครศรีอยุธยา
วันอังคารที่ 19 กันยายน 2560
นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจโครงข่ายคมนาคมในพื้นที่จังหวัดพระนครศรีอยุธยา
พร้อมทั้งรับฟังการนําเสนอโครงการแก้ไขจุดเสี่ยงอันตรายบนทางหลวงหมายเลข 3263 (อยุธยา – สุพรรณบุรี) เมื่อวันที่ 18 กันยายน 2560 พร้อมด้วย นายชาติชาย ทิพย์สุนาวี ปลัดกระทรวงคมนาคม และนายพิศักดิ์ จิตวิริยะวศิน อธิบดีกรมทางหลวงชนบท
โดยมี นายธานินทร์ สมบูรณ์ อธิบดีกรมทางหลวง ข้าราชการและเจ้าหน้าที่ฯ ให้การต้อนรับ ณ ทล. 3263 กม.10+716 จังหวัดพระนครศรีอยุธยา
นายอาคม เติมพิทยาไพสิฐ กล่าวว่า กระทรวงคมนาคม โดย กรมทางหลวง (ทล.) ให้ความสําคัญด้านการอํานวยความปลอดภัยทางถนน เพื่อแก้ไขปัญหาการจราจร ลดสถิติอุบัติเหตุ โดยดําเนินโครงการปรับปรุงกายภาพของถนนและติดไฟสัญญาณจราจร รวมทั้งเชื่อมโยงการเดินทางระหว่างภูมิภาคและจังหวัด ช่วยลดความเหลื่อมล้ําทางสังคม
นายธานินทร์ สมบูรณ์ อธิบดีกรมทางหลวง กล่าวว่า ทล. ดําเนินโครงการด้านความปลอดภัยทางถนนในพื้นที่จังหวัดพระนครศรีอยุธยา ดังนี้
1. โครงการขยายไหล่ทางเป็นแบบ SPECIAL U-TURN บนทางหลวงหมายเลข 3263 ระหว่าง กม.10+716 - 11+800 งบประมาณ 10 ล้านบาท
2. โครงการติดตั้งไฟสัญญาณจราจร ที่ กม.8+742 งบประมาณ 2.50 ล้านบาท
3. โครงการขยายและปรับปรุงทางหลวงริมแม่น้ําป่าสักเป็นถนนคอนกรีตทางหลวงหมายเลข 3467 ตอน นครหลวง - ท่าเรือ กม.0+000 - 9+400 กม.15+300 - 19+556 และทางหลวงหมายเลข 3603 ตอน สามเรือน - กลางวังแดง ระหว่าง กม. 0+000 - 5+810 งบประมาณ 235 ล้านบาท เพื่อรองรับการเปลี่ยนรูปแบบการขนส่งสินค้าและโลจิสติกส์ระหว่างทางถนนและการขนส่งทางน้ํา โดยที่ตลอดลําน้ําป่าสักในบริเวณนี้มีท่าเรือขนส่งสินค้าเป็นจํานวนมาก การขยายทางหลวงด้านเหนือของแม่น้ําป่าสักเป็น 4 ช่องจราจร จะช่วยเชื่อมโยงการขนส่งสินค้าจากท่าเรือมายังทางหลวงหมายเลข 33 ทางหลวงสายเอเชียและเชื่อมโยงไปยังจังหวัดสระบุรีและภาคตะวันออกเฉียงเหนือ
4. โครงการขยายทางหลวงหมายเลข 3267 เป็นขนาด 4 ช่องจราจร งบประมาณ 726.7 ล้านบาท เพื่อการเชื่อมโยงโครงข่ายการขนส่งสินค้าระหว่างภาคเหนือและภาคตะวันออกเฉียงเหนือ โดยขยาย ทล.3034 จากจังหวัดสระบุรีเป็นขนาด 4 ช่องจราจร เพื่อเชื่อมโยงกับ ทล.3267
รัฐบาลไทย-ข่าวทำเนียบรัฐบาล-“กอช. สร้างฐานเครือข่ายตัวแทนครอบคลุมทุกพื้นที่ทั่วประเทศ กว่า 75,000 หมู่บ้าน”
วันจันทร์ที่ 24 กุมภาพันธ์ 2563
“กอช. สร้างฐานเครือข่ายตัวแทนครอบคลุมทุกพื้นที่ทั่วประเทศ กว่า 75,000 หมู่บ้าน”
กอช. เชิญชวนสมาชิกสมัครเป็นตัวแทน กอช. ประจําหมู่บ้าน เพื่อสร้างเครือข่ายการออมให้ครอบคลุมทุกพื้นที่ทั่วประเทศ กว่า 75,000 หมู่บ้าน โดยเปิดรับสมัครหมู่บ้านละ 1 คน สามารถดูรายละเอียดการรับสมัครเพิ่มเติมได้ที่เว็บไซต์ กอช. “www.nsf.or.th”
กองทุนการออมแห่งชาติ หรือ กอช. เชิญชวนสมาชิกสมัครเป็นตัวแทน กอช. ประจําหมู่บ้าน เพื่อสร้างเครือข่ายการออมให้ครอบคลุมทุกพื้นที่ทั่วประเทศ กว่า 75,000 หมู่บ้าน โดยเปิดรับสมัครหมู่บ้านละ 1 คน สามารถดูรายละเอียดการรับสมัครเพิ่มเติมได้ที่เว็บไซต์ กอช. “www.nsf.or.th”
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. มุ่งสร้างเครือข่ายในระดับพื้นที่ เชิญชวนสมาชิกสมัครเป็นตัวแทน กอช. ประจําหมู่บ้าน ในการให้บริการสมาชิก กอช. อาทิ รับสมัครสมาชิก ส่งเงินออมสะสม ให้คําปรึกษาหรือให้ข้อมูลเกี่ยวกับการออมเงินกับ กอช. และส่งเสริมให้มีการออมในระดับพื้นที่เพิ่มมากขึ้นครอบคลุมทั่วทั้งประเทศกว่า 75,000 หมู่บ้าน โดยเปิดรับสมัครหมู่บ้านละ 1 ท่าน เพียงผู้ที่สมัครต้องมีคุณสมบัติเบื้องต้น ดังนี้
1. ผู้สมัครต้องเป็นสมาชิก กอช.
2. ต้องมีอายุไม่ต่ํากว่า 20 ปีบริบูรณ์ ในวันที่ผู้ใหญ่บ้านรับรองคุณสมบัติ
3. มีภูมิลําเนาอยู่ในหมู่บ้านที่ทําการสมัครเป็นตัวแทน กอช. ประจําหมู่บ้าน
4. มีความรู้ความเข้าใจเกี่ยวกับ กอช.
5. ไม่มีประวัติเสื่อมเสียด้านการเงิน การพนัน หรือยาเสพติด
6. ไม่เคยต้องคําพิพากษาจําคุก
ทั้งนี้ สมาชิกสามารถสมัครเป็นตัวแทน กอช. ประจําหมู่บ้าน ได้ตั้งแต่วันนี้เป็นต้นไป เพียงแสดงความประสงค์พร้อมกรอกข้อมูลการสมัครได้ที่ทําการปกครองอําเภอทั่วประเทศ (เสมียนตราอําเภอ) ตามวันและเวลาทําการ ดูรายละเอียดการรับสมัครเพิ่มเติมได้ที่เว็บไซต์ กอช. “www.nsf.or.th” สอบถามข้อมูลเพิ่มเติมได้ที่ ฝ่ายส่งเสริมการออมและการตลาด โทร. 02-049-9000 ต่อ 501 – 503 หรือ 517 – 518
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-ทส. จัดการประชุมรับฟังความคิดเห็น (ร่าง) แผนแม่บทบริหารจัดการทรัพยากรไผ่และหวาย ฉบับแรก ของประเทศ
วันจันทร์ที่ 19 กุมภาพันธ์ 2561
ทส. จัดการประชุมรับฟังความคิดเห็น (ร่าง) แผนแม่บทบริหารจัดการทรัพยากรไผ่และหวาย ฉบับแรก ของประเทศ
กระทรวงทรัพยากรธรรมชาติและสิ่งแวดล้อม โดยกรมป่าไม้ ร่วมกับ สถาบันสิ่งแวดล้อมไทย จัดประชุมรับฟังความคิดเห็น (ร่าง) แผนแม่บทบริหารจัดการทรัพยากรไผ่และหวายแห่งชาติ ฉบับแรกของประเทศ เพื่อสนับสนุนการรักษาสภาพแวดล้อมของประเทศและผลักดันเศรษฐกิจจากฐานทรัพยาก
วันที่ 16 กุมภาพันธ์ 2561 เวลา 09.00 น. กระทรวงทรัพยากรธรรมชาติและสิ่งแวดล้อม โดยกรมป่าไม้ ร่วมกับ สถาบันสิ่งแวดล้อมไทย จัดประชุมรับฟังความคิดเห็น (ร่าง) แผนแม่บทบริหารจัดการทรัพยากรไผ่และหวายแห่งชาติ ฉบับแรกของประเทศ ซึ่งได้จัดขึ้นเป็นครั้งที่ 5 เพื่อให้หน่วยงานที่เกี่ยวข้องและผู้มีส่วนได้ส่วนเสีย ได้แสดงความคิดเห็นต่อข้อมูล ผลการวิเคราะห์ศักยภาพ การกําหนดวิสัยทัศน์ ยุทธศาสตร์และแนวทางในการส่งเสริมและพัฒนาด้านการใช้ประโยชน์จากทรัพยากรไผ่และหวาย โดยมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดการประชุม ณ โรงแรมมารวยการ์เด้น กรุงเทพมหานคร
การจัดทํา (ร่าง) แผนแม่บทบริหารจัดการทรัพยากรไผ่และหวายแห่งชาติ สืบเนื่องจากคณะรัฐมนตรีได้มีมติเห็นให้ประเทศไทยเข้าร่วมเป็นภาคีสมาชิกขององค์กรความร่วมมือด้านไผ่และหวายระหว่างประเทศ หรือ INBAR (International Network for Bamboo and Rattan) เมื่อปี 2558 โดยกรมป่าไม้เป็นหน่วยประสานงานกลาง และได้จัดทํา (ร่าง) แผนแม่บทบริหารจัดการทรัพยากรไผ่และหวายแห่งชาติ ซึ่งเป็นแผนระยาวในช่วงปี พ.ศ. 2561 – 2579 ขึ้น โดยสถาบันสิ่งแวดล้อมไทยได้มีส่วนร่วมในการร่างแผนแม่บทฯ นี้ เพื่อให้การดําเนินงานมีกรอบทิศทางที่ชัดเจนและเกิดประโยชน์อย่างยั่งยืน และมีเป้าหมายให้เกิดการใช้ประโยชน์จากไผ่และหวายอย่างยั่งยืน รู้คุณค่า กระจายประโยชน์ และช่วยกันรักษาสภาพแวดล้อม และผลักดันให้ไผ่และหวายเป็นพืชเศรษฐกิจที่สําคัญของประเทศ
ทั้งนี้ (ร่าง) แผนแม่บทบริหารจัดการทรัพยากรไผ่และหวายแห่งชาติ (พ.ศ. 2561 – 2579) เป็นแผนแม่บทระยะยาว และมีความสอดคล้องกับยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ ฉบับที่ 12 ยุทธศาสตร์กระทรวงทรัพยากรธรรมชาติและสิ่งแวดล้อม 20 ปี ยุทธศาสตร์กรมป่าไม้ เพื่อใช้เป็นกรอบแนวทางและนโยบายการดําเนินงานของกรมป่าไม้ และหน่วยงานทุกภาคส่วนที่เกี่ยวข้อง โดยมีระยะเวลาการดําเนินการ 300 วัน และจะแล้วเสร็จในเดือนเมษายน 2561 นี้
อนึ่ง การประชุมในครั้งนี้ มีหน่วยงานเข้าร่วมการประชุมฯ ประกอบด้วย หน่วยงานภาครัฐ ส่วนกลาง ส่วนภูมิภาค องค์กรปกครองส่วนท้องถิ่น ภาคเกษตรกร องค์กรอิสระ ภาคเอกชน ภาคการศึกษา และกรมป่าไม้
รัฐบาลไทย-ข่าวทำเนียบรัฐบาล-ปลัดกอบชัยฯ เข้าพบรองเลขาธิการนายกรัฐมนตรีฝ่ายการเมือง หารือเกี่ยวกับการขับเคลื่อนจักรยานยนต์ไฟฟ้า
วันพุธที่ 1 กรกฎาคม 2563
ปลัดกอบชัยฯ เข้าพบรองเลขาธิการนายกรัฐมนตรีฝ่ายการเมือง หารือเกี่ยวกับการขับเคลื่อนจักรยานยนต์ไฟฟ้า
ปลัดกอบชัยฯ เข้าพบรองเลขาธิการนายกรัฐมนตรีฝ่ายการเมือง หารือเกี่ยวกับการขับเคลื่อนจักรยานยนต์ไฟฟ้า
วันนี้ (1 กรกฎาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วยนายทองชัย ชวลิตพิเชฐ ผู้อํานวยการสํานักงานเศรษฐกิจอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม นายโชคดี แก้วแสง รองเลขาธิการสํานักงานคณะกรรมการส่งเสริมการลงทุน และผู้แทนสํานักงานสภาพัฒนาการเศรษฐกิจและสังคมแห่งชาติ เข้าพบนายกอบศักดิ์ ภูตระกูล รองเลขาธิการนายกรัฐมนตรีฝ่ายการเมือง เพื่อหารือเกี่ยวกับการขับเคลื่อนจักรยานยนต์ไฟฟ้า ณ ตึกบัญชาการ 2 ทําเนียบรัฐบาล
รัฐบาลไทย-ข่าวทำเนียบรัฐบาล-การประชุมคณะกรรมการเครือข่ายอุตสาหกรรมรักษ์สิ่งแวดล้อม
วันพฤหัสบดีที่ 3 ตุลาคม 2562
การประชุมคณะกรรมการเครือข่ายอุตสาหกรรมรักษ์สิ่งแวดล้อม
นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม  รักษาราชการแทนรองปลัดกระทรวงอุตสาหกรรม เป็นประธานการประชุมคณะกรรมการเครือข่ายอุตสาหกรรมรักษ์สิ่งแวดล้อม ครั้งที่ 1/2562
วันนี้ (3 ตุลาคม 2562) นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม รักษาราชการแทนรองปลัดกระทรวงอุตสาหกรรม เป็นประธานการประชุมคณะกรรมการเครือข่ายอุตสาหกรรมรักษ์สิ่งแวดล้อม ครั้งที่ 1/2562 เพื่อพิจารณากิจกรรมมอบรางวัลเชิดชูเกียรติกลุ่มสมาชิกเครือข่ายจิตอาสาอุตสาหกรรม รักษ์สิ่งแวดล้อม และสถานประกอบการที่ผ่านเกณฑ์ธรรมาภิบาลสิ่งแวดล้อม ประจําปี 2562 ณ ห้องประชุมชุณหะวัณ อาคารสํานักงานปลัดกระทรวง #กระทรวงอุตสาหกรรม #เครือข่ายอุตสาหกรรมรักษ์สิ่งแวดล้อม
รัฐบาลไทย-ข่าวทำเนียบรัฐบาล-วศ.อว. ลงพื้นที่ถ่ายทอดเทคโนโลยีการพัฒนาผลิตภัณฑ์เครื่องสำอางสมุนไพร ณ จังหวัดนนทบุรี
วันพฤหัสบดีที่ 23 กรกฎาคม 2563
วศ.อว. ลงพื้นที่ถ่ายทอดเทคโนโลยีการพัฒนาผลิตภัณฑ์เครื่องสําอางสมุนไพร ณ จังหวัดนนทบุรี
วศ.อว. ลงพื้นที่ถ่ายทอดเทคโนโลยีการพัฒนาผลิตภัณฑ์เครื่องสําอางสมุนไพร ณ จังหวัดนนทบุรี
วันที่ 22 มิถุนายน 2563 กรมวิทยาศาสตร์บริการ โดยนางสาวสุบงกช ทรัพย์แตง หัวหน้ากลุ่มผลิตภัณฑ์สมุนไพรที่ไม่ใช่อาหาร และคณะนักวิทยาศาสตร์ ได้รับเชิญเป็นวิทยากร จากสํานักงานสภาเกษตรกรจังหวัดนนทบุรี ลงพื้นที่ฝึกอบรมเชิงปฏิบัติการ หลักสูตร “เทคโนโลยีการผลิตและการแปรรูปไม้ผล และพืชผักสมุนไพรในท้องถิ่น” เป้าหมาย เสริมองค์ความรู้และเข้าใจในการสกัดสมุนไพรเพื่อใช้ในผลิตภัณฑ์เครื่องสําอางสมุนไพร มาตรฐานผลิตภัณฑ์ กระบวนการผลิตที่ถูกสุขลักษณะ มีผู้ร่วมฝึกอบรม 25 ราย ณ กลุ่มแปรรูปผลผลิตทางการเกษตรบางรักใหญ่ หมู่ที่ 1 ตําบลบางรักใหญ่ อําเภอบางบัวทอง จังหวัดนนทบุรี
การฝึกอบรมในครั้งนี้ เนื่องจากมีสมุนไพรในพื้นที่เป็นจํานวนมาก และการผลิตเป็นแชมพูสมุนไพร แต่ผลิตภัณฑ์แชมพูสมุนไพรที่ผลิตขึ้นเมื่อตั้งทิ้งไว้จะเกิดการแยกชั้นและตกตะกอน ผู้เข้าอบรมจะได้รับความรู้ความเข้าใจในการสกัดสมุนไพรเพื่อใช้ในผลิตภัณฑ์เครื่องสําอางสมุนไพร ประกอบด้วยการฝึกปฏิบัติการสกัดสมุนไพร การผลิตแชมพูสมุนไพรและครีมนวดผมสมุนไพร เพื่อมาตรฐานผลิตภัณฑ์ กระบวนการผลิตที่ถูกสุขลักษณะ และการควบคุมคุณภาพผลิตภัณฑ์ให้มีคุณภาพสม่ําเสมอ และนําเทคนิคที่ได้ ไปปรับปรุงผลิตภัณฑ์ของตนเองให้ได้มาตรฐาน
+
สํานักเทคโนโลยีชุมชน โดยกลุ่มผลิตภัณฑ์สมุนไพรที่ไม่ใช่อาหาร มุ่งเน้นให้เกษตรกรในชุมชนสามารถนําองค์ความรู้ที่ได้ไปใช้ในการพัฒนาผลิตภัณฑ์แชมพูสมุนไพรและครีมนวดผมสมุนไพรให้มีคุณภาพตามมาตรฐานกําหนด ส่งผลให้ชุมชนสามารถพึ่งตนเองและนําไปสู่การพัฒนาเศรษฐกิจในระดับฐานรากที่เข้มแข็งและยั่งยืนต่อไป
ข้อมูลข่าวโดย : กรมวิทยาศาสตร์บริการ (วศ.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-อนุทิน รับเงินบริจาค 50 ล้าน จัดซื้อครุภัณฑ์ และปรับปรุงอาคาร โรงพยาบาลในจ.สุโขทัย
วันพุธที่ 20 พฤษภาคม 2563
อนุทิน รับเงินบริจาค 50 ล้าน จัดซื้อครุภัณฑ์ และปรับปรุงอาคาร โรงพยาบาลในจ.สุโขทัย
รองนายกรัฐมนตรีและรัฐมนตรีว่าการกระทรวงสาธารณสุข รับเงินบริจาค 50 ล้านบาท  จากบริษัทเมืองไทย แคปปิตอล จํากัด (มหาชน) สําหรับจัดซื้อครุภัณฑ์ และปรับปรุงอาคารสิ่งก่อสร้าง ให้กับโรงพยาบาล และสถานีอนามัยเฉลิมพระเกียรติ 60 พรรษาฯ ในจังหวัดสุโขทัย
รองนายกรัฐมนตรีและรัฐมนตรีว่าการกระทรวงสาธารณสุข รับเงินบริจาค 50 ล้านบาท จากบริษัทเมืองไทย แคปปิตอล จํากัด (มหาชน) สําหรับจัดซื้อครุภัณฑ์ และปรับปรุงอาคารสิ่งก่อสร้าง ให้กับโรงพยาบาล และสถานีอนามัยเฉลิมพระเกียรติ 60 พรรษาฯ ในจังหวัดสุโขทัย
วันนี้ (20 พฤษภาคม 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และคณะผู้บริหาร รับมอบเงินบริจาค 50 ล้านบาท จากนายชูชาติ เพ็ชรอําไพ ประธานกรรมการบริษัทเมืองไทย แคปปิตอล จํากัด (มหาชน) เพื่อจัดซื้อครุภัณฑ์ และปรับปรุงอาคารสิ่งก่อสร้าง ให้กับโรงพยาบาลในสังกัดกระทรวงสาธารณสุข และสถานีอนามัยเฉลิมพระเกียรติ 60 พรรษา นวมินทราชินี จังหวัดสุโขทัย
“ขอขอบคุณในความมีน้ําใจที่ท่านได้บริจาคทรัพย์เพื่อจัดซื้อครุภัณฑ์และปรับปรุงอาคารสิ่งก่อสร้าง ให้กับโรงพยาบาลในจังหวัดสุโขทัย ที่ผ่านมาท่านได้บริจาคเงิน 60 ล้านบาทให้กับโรงพยาบาลต่าง ๆ มาแล้ว นับเป็น ประโยชน์กับประชาชนและประเทศชาติอย่างยิ่ง” นายอนุทินกล่าวว่า
ทั้งนี้ ผู้บริจาคได้ประสานกับสํานักงานสาธารณสุขจังหวัดสุโขทัย ทําการสํารวจครุภัณฑ์ทางการแพทย์ที่จําเป็นและอาคารสิ่งก่อสร้างที่ต้องการปรับปรุงแล้ว และดําเนินการตามระเบียบต่อไป
**************************** 20 พฤษภาคม 2563
*********************************